Ντέμης Ζώνας

Ο **Ντέμης Ζώνας** (γεν. Αθήνα, 27 Ιουλίου 1983) είναι Έλληνας ποδοσφαιριστής που αγωνιζόταν στη θέση του κεντρικού επιθετικού εργάστηκε ως προπονητής του Π.Α.Ο. Κυριακίου  της ΕΠΣ Βοιωτίας και του Αστέρα Ιτέας.Πλεον προπονητής του Οπούντιου Μαρτίνου.O Ζώνας σημείωσε πάνω από 700 γκολ σε αγώνες στην καριέρα του, και μαζί με τον Δημήτρη Ζιώγα είναι από τους κορυφαίους σκόρερ στo ελληνικό ποδόσφαιρο συμπεριλαμβανομένων ερασιτεχνικών αλλά και ημιεπαγγελματικών κατηγοριών.

Απέκτησε το προσωνύμιο ο «Ντέμης των φτωχών» από τους οργανωμένους οπαδούς της ΑΕΚ όταν σημείωσε γκολ εναντίον της στην Γ΄ Εθνική.

## Καριέρα
Μεγάλωσε στο Κυριάκι Βοιωτίας. Από μικρός ήταν φανατικός φιλαθλος της ΑΕΚ. Πρότυπο του ήταν ο Ντέμης Νικολαΐδης. Σε ηλικία 11 ετών ο Ζώνας έκανε τα πρώτα του ποδοσφαιρικά βήματα και στα 14 προωθήθηκε στην πρωτη ομάδα του Π.Α.Ο. Κυριακίου στο τοπικο της ΕΠΣ Βοιωτίας. Στα 17 του το 2000 τον απέκτησε η Δόξα Βύρωνα στην Δ’ Εθνική και την επόμενη χρονια υπέγραψε στον Ηλυσιακό. Ακολούθησε μια πολυ παραγωγική περίοδος σε Ζάκυνθο, Φωκικό, Α.Ο. Θήβα, Α.Ε. Πολυκάστρου, Νάξο, και AO Μύκονο του επιχειρηματία Αλέκου Κουκά.

Το 2011 επέστρεψε στον Παναθηναϊκό Κυριακίου όπου συμπαίκτης του ήταν ο Λάμπρος Χούτος. Είχε πάει για ένα δίμηνο στην Conference, στην Αγγλία (2013) και άφησε φοβερές εντυπώσεις στους ανθρώπους της Woking FC, αλλά μόλις έμαθε, ότι ο Αστέρας Βάρης κληρώθηκε με την Ένωση στο πρωτάθλημα της Γ' Εθνικής, επέστρεψε. To 2013 είχε σημειώσει πάνω από 250 γκολ στην καριέρα του.

Τον Σεπτέμβριο του 2013, ένα δημοσίευμα σε οπαδική ιστοσελίδα της ΑΕΚ, έμελλε να τον συνοδεύει μέχρι σήμερα, αφού ο τίτλος του κειμένου έγινε το παρατσούκλι του: o «Ντέμης των φτωχών». Στο ματς, AEK-Αστέρας Βάρης στις 8 Δεκεμβρίου 2013, στη Γ' Εθνικη στο γήπεδο του Αχαρναϊκού, ο Ζώνας έκλεψε τον βαθμό της ισοπαλίας για τoν Αστέρα. Ο πανηγυρισμός του θύμισε Ντέμη Νικολαΐδη, καθώς προσπάθησε να τον μιμηθεί, σχηματίζοντας τον «Δικέφαλο» αετό με τη στάση του σώματος και των χεριών του. Υπήρχαν φήμες οτι η ΑΕΚ θα τον υπέγραφε το 2014 για το πρωτάθλημα της Β' Εθνικής

To 2017-18 σημείωσε 57 γκολ σε 28 αγώνες παίζοντας για τηνΗφαιστία Λήμνου  του επιχειρηματία Σπύρου Μπούμπουρα. Σε δύο χρόνιες σε Σαντορίνη και Λήμνο, έβαλε συνολικά 114 γκολ. Συνέχισε Αήττητο Σπάτων και έκλεισε την καριέρα του ως παίκτης-προπονητής στην ομάδα του χωριού του, τον Π.Α.Ο. Κυριακίου, τον οποίο και οδήγησε στην άνοδο στην Α' ΕΠΣ Βοιωτίας. Tην τελευταία χρονιά στην καριέρα 2021-22, την ολοκλήρωσε με 36 γκολ, όντας παίκτης-προπονητής.

Στην καριέρα του έχει δεχτεί πολλές φορές προτάσεις από ομάδες Β' Εθνικής, τις οποίες απέρριψε για καθαρά οικονομικούς λόγους.

To 2022 ο πρόεδρος του Συνδέσμου, Κωνσταντίνος Νίκας του έδωσε την ευκαιρία να αναλάβει τη Μικτή ΕΠΣ Βοιωτίας.

### Γκολ και συμμετοχές
Αναλυτικά η καριέρα του
*2000-01: Δόξα Βύρωνα (Δ’ Εθνική – 4 γκολ) 
*2001-02: Ηλυσιακός (Δ’ Εθνική – 4 γκολ) 
*2002-03: Α.Π.Σ. Ζάκυνθος (Δ’ Εθνική – 19 γκολ) 
*2003-04: Αριάδνη Νάξου (Α’ ΕΠΣ Κυκλάδων – 18 γκολ) 
*2004-05: Πειρατής Λαγανά (Α’ ΕΠΣ Ζακύνθου – 45 γκολ) 
*2005-06: Α.Ε. Πολυκάστρου (Γ’ Εθνική – 5 γκολ) 
*2006-07: Α.Ο. Θήβα (Γ’ Εθνική – 3 γκολ) 
*2006-07: Α.Σ. Φωκικός Άμφισσας (Δ’ Εθνική – 4 γκολ) 
*2008-11: Α.Ο. Μυκόνου (Α’ ΕΠΣ Κυκλάδων, Δ’ Εθνική – 75 συμμετοχές, 62 γκολ) 
*2011-12: Παναθηναϊκός Κυριακίου (Β’ ΕΠΣ Βοιωτίας – 29 συμμετοχές, 56 γκολ) 
*2012-14: Αστέρας Βάρης (Δ’ Εθνική, Γ’ Εθνική – 37 συμμετοχές, 25 γκολ)
*2014-17: Πανθηραϊκός (A' ΕΠΣ Κυκλάδων,Γ´ Εθνική - 52 γκολ) 
*2017: Λάβα Εμπορείου (A' ΕΠΣ Κυκλάδων - 20 γκολ)
*2017-19: Ηφαιστία Λήμνου (114 γκολ σε 59 αγώνες)
*2019-2020: Αήττητος Σπάτων (Γ’ Εθνική - 5 γκολ) 
*2020-2021: ΑΕ Ηρακλείου 
*2021: Κυπάρισσος Αντίκυρας (27 γκολ)
*2021-22: Π.Α.Ο. Κυριακίου (36 γκολ)

### Ρεκόρ
O Ζώνας είναι κάτοχος σπουδαίων ρεκόρ. Συνολικά έχει σκοράρει τουλάχιστον 700 γκολ σε επίσημους αγώνες - έχει αγωνιστεί σε Γ΄Εθνική, Δ΄Εθνική, Δ΄Εθνική, ΕΠΣ Ζακύνθου, ΕΠΣ Κυκλάδων, ΕΠΣ Βοιωτίας. Το προσωπικό του ρεκόρ τερμάτων σε ένα αγώνα είναι 9 και σημειώθηκε τη σεζόν 2011-12 με τη φανέλα του Παναθηναϊκo Κυριακίου στο πρωτάθλημα της Β’ ΕΠΣ Βοιωτίας. Την σεζόν 2011-12 σημείωσε 57 γκολ. Το 2017 με την Λάβα Εμπορείου   αναδείχθηκε πρώτος σκόρερ με 20 γκολ αγωνιζόμενος μόνο σε 8 αγώνες. Ως παίκτης έχει κατακτήσε 10 βραβεία πρωτου σκόρερ.

## Εξωτερικοί σύνδεσμοι
*Demis Zonas profile
*Ντέμης Ζώνας

*O Nτεμίνιο της γ΄εθνικής

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Δόξας Βύρωνα
Κατηγορία:Ποδοσφαιριστές Α.Σ. Φωκικού Άμφισσας
Κατηγορία:Ποδοσφαιριστές Αήττητου Σπάτων
Κατηγορία:Ποδοσφαιριστές Α.Ο. Θήβας